Hadiza Aliyu an fi saninta da Hadiza Gabon (An haife ta a ranar daya ga watan Yunin shekara ta 1989) a ƙasar Gabon, Hadiza Aliyu ta kasance shahararriyar 'yar wasan kwaikwayo ce a Hausa film a Najeriya, a ƙarƙashin masana'antar fim ta Kannywood. An haifi Hadiza Aliyu Gabon ne a ƙasar Libreville da ke ƙasar Gabon, ta dawo Najeriya daga bisani domin wasu dalilai, inda tayo karatu, sannan ta fara harkan fim, Haifaffiyar garin Libreville, Jamhuriyar Gabon, Hadiza Aliyu ‘yar gidan Malam Aliyu ne wanda dattijo ne. A bangaren mahaifinta, Hadiza 'yar asalin kasar Gabon ce, kuma a bangaren mahaifiyarta, asalin ta Fulani ce daga jihar Adamawa, Najeriya. Hadiza Aliyu ta halarci makarantun firamare da sakandare a ƙasar haihuwarta inda ta rubuta jarabawarta ta A-Level tare da burin zama lauya sannan daga baya ta zabi Lauya a matsayin kwas din da ta fi so. Ta fara karatun jami'a a matsayinta na daliba, amma dole ta daina zuwa makaranta saboda wasu matsaloli da suka dabaibaye karatunta.